ນັກຄ້າອາວຸດຣັດເຊຍ ຖືກນຳໂຕຂຶ້ນສານ
ຜູ້ຕ້ອງສົງໄສນັກຄ້າອາວຸດຣັດເຊຍ ຈະໄປປາກົດໂຕຢູ່ສານ ສຫລ
ຄາດວ່າຜູ້ຕ້ອງສົງໄສນັກຄ້າອາ ວຸດຊາວຣັດເຊຍ ນາຍ Viktor Bout ຈະໄປປາກົດໂຕ ຕໍ່ໜ້າ ສານເປັນເທື່ອທໍາອິດໃນວັນພຸດ ມື້ນີ້ບໍ່ຮອດນຶ່ງມື້ ຫລັງຈາກທີ່ໄດ້ ຖືກນໍາໂຕມາຍັງສະຫະລັດຈາກ ປະເທດໄທເພື່ອປະເຊີນກັບຂໍ້ຫາ ກໍ່ການຮ້າຍ ເຈົ້າໜ້າທີ່ເວົ້າວ່າ ນາຍ Bout ຊຶ່ງໄດ້ເດີນທາງມາຮອດສະຫະລັດ ໃນຕອນແລງວັນອັງຄານ ວານນີ້ ຈະໄປປາກົດໂຕຢູ່ສານແຫ່ງນຶ່ງຂອງນະຄອນນິວຢອກໃນມື້ນີ້ ເຈົ້າໜ້າທີ່ກະຊວງຍຸດຕິທໍາແລະຄະນະໄອຍະການຂອງສະຫະລັດມີກໍານົດຈະຈັດກອງປະຊຸມ ນັກຂ່າວ ເພື່ອຖະແຫລງກ່ຽວກັບຂໍ້ກ່າວຫາຂອງພວກເຂົາເຈົ້າຕໍ່ນາຍ Boot ທີ່ຈະຖືກດຳເນີນ ຄະດີໃນຂໍ້ຫາສົມຮູ້ຮ່ວມຄິດເພື່ອສັງຫານຊາວອະເມຣິກັນແລະໃຫ້ການສະໜັບສະໜຸນອົງການ ກໍ່ການຮ້າຍ ລັດຖະມົນຕີກະຊວງຍຸດຕິທຳຂອງສະຫະລັດທ່ານ Eric Holder ກ່າວວ່າກິດຈະກໍາຄ້າອາ ວຸດແລະການສະໜັບສະໜຸນຂອງນາຍ Boot ຕໍ່ການຂັດແຍ້ງກັນດ້ວຍກຳລັງອາວຸດຢູ່ທີ່ອາ ຟຣິກາ ຕາມຂໍ້ກ່າວຫານັ້ນ ແມ່ນເປັນສາເຫດທີ່ພາໃຫ້ມີຄວາມວິຕົກກັງວົນຢູ່ໃນທົ່ວໂລກ ເຈົ້າໜ້າທີ່ໄທໄດ້ຕັດສິນໃຈອະນຸຍາດໃຫ້ຈັດສົ່ງນາຍ Boot ມາຍັງສະຫະລັດເຖິງແມ່ນມີການ ຄັດຄ້ານຈາກຣັດເຊຍ ໂດຍໄດ້ມອບໂຕຜູ້ກ່ຽວໃຫ້ສະຫະລັດ ໃນຕອນບ່າຍວັນອັງຄານວານນີ້ ຈາກຄຸກແຫ່ງນຶ່ງໃນບາງກອກ